paragraph_text: Tijekom svoje odbojkaške karijere Kiraly je dominirao sportom u svim nivoma natjecanja: od školske i sveučilišne odbojke, preko klupskih europskih natjecanja pa do reprezentativnih olimpijskih pobjeda i naslova svjetskog prvaka. Njegova svestranost i vladanje svim elementima odbojkaške tehnike i taktike te pobjednički mentalitet isticali su ga tijekom 1980-tih godina kada je predvodio selekcije SAD-a na svim reprezentativnim natjecanjima. Posebno su zapaženi bili nastupi na Olimpijskim igrama u Los Angelesu 1984. godine te na Igrama u Seulu 1988. godine kada je predvodio svoju momčad do zlatnih medalja.